Yasmina lḥif-is yebda asmi messebḍan imawlan-is, tettidir γer setti-is tefkka-tt tezwej zik teεdem-as tmeẓi-is ;ulac acu ur nεedda ara fell-as deg uxxam-is ad tγilleḍ mačči d tallest, siwa rebbi i yeẓran ayen yeḍran deg-s…tin itent-iγelben akk tebra-d tewwi-d yides sin igerdan, d taqrurt tebda derya terwa fell-asen lḥif am yal tameṭṭut yettεemmiden ad tenḥaf γef warraw-is, llan d nutni i tt-id yessfraḥen, tettidir yis-sen, tettidir fell-asen, anect-a ur yennekmal ara imi setti-is teḍleb deg urgaz-is ad d-yass ad yawi tarwa-as. Di dqiqa-nni mi asruḥen warraw-is i yebda lḥif n sseḥ, teεreḍ ad tenγ iman-is kraḍ n tikkal : • Tikkelt tamenzut : teswa ddwawi n setti-is maca ur s-yektib ara ad temmet.